Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.

**Ranný zdravotný filter organizuje učiteľka vo svojej triede.**

 Za prítomnosti sprevádzajúcej osoby skontroluje ďalšie možné príznaky ochorenia dieťaťa ako začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ.

**Meranie teploty** dieťaťa bezdotykovým teplomerom zisťuje učiteľka priebežne.

Fyziologická teplota človeka je 37 +/- 0,2 st.C. Ak je dieťaťu nameraná telesná teplota pri prvom meraní medzi 37-37,5 st.C, meranie sa zopakuje po 5 minútach pokoja. Ak je pri druhom meraní nameraná telesná teplota viac ako 37-37,5 st. C, meranie sa zopakuje ešte raz po ďalších piatich minútach, **ak bude stále telesná teplota viac ako 37,2 st.C,, alebo bude dieťa vykazovať príznaky akútneho ochorenia (nielen na COVID – 19) pani učiteľka dieťa nepreberie.**

**Dieťa v priebehu dňa vykazuje niektorý z možných príznakov COVID – 19:**

si bezodkladne nasadí rúško a je umiestnené do izolačnej miestnosti. Škola bezodkladne kontaktuje zákonného zástupcu, ktorý dieťa bezodkladne vyzdvihne. V daný deň odchádza do domáceho prostredia.

Pokyny pre rodiča:

Ak dieťa počas dňa v domácom prostredí nevykazuje iné známky ochorenia (nielen príznaky Covid-19, ale ani iné príznaky), telesná teplota klesla, nie je potrebná ďalšia izolácia a dieťa môže ísť na druhý deň opäť do školy, kde sa štandardne ráno opäť vykoná meranie telesnej teploty pri vstupe do budovy školy.

Ak dieťa počas dňa vykazuje v domácom prostredí akékoľvek príznaky ochorenia, zákonný zástupca zabezpečuje starostlivosť o dieťa obvyklým spôsobom.

**Ľahké príznaky**, ktoré dokáže zvládnuť bez pomoci lekára, nechá dieťa doma do ústupu príznakov. Ak neprítomnosť dieťaťa v škole trvá 3 dni a menej, po upravení zdravotného stavu prichádza dieťa do MŠ a pri nástupe predkladá Vyhlásenie o bezinfekčnosti podpísané rodičom. (Na nástenke v šatni a web stránke MŠ).

**Ťažšie príznaky,** si vyžaduje radu, prípadne vyšetrenie dieťaťa, rodič kontaktuje lekára všeobecnej starostlivosti o deti telefonicky, mailom, alebo iným dištančným spôsobom a ďalej postupuje podľa jeho pokynov.

**Pri podozrení na ochorenie v prípade dieťaťa: Podozrivé dieťa nenavštevuje školské zariadenie Ak je podozrivé dieťa podrobený RT-PCR testu a výsledok je:**

• negatívny, zákonný zástupca informuje školu, výučba pokračuje v štandardnom spôsobe. Podozrivé dieťa manažuje miestne príslušný RÚVZ, alebo všeobecný lekár pre deti a dorast.

• pozitívny, zákonný zástupca informuje školu. Podozrivé dieťa ďalej manažuje miestne príslušný RÚVZ alebo všeobecný lekár. Škola prechádza sa do oranžovej fázy podľa usmernenia tohto materiálu.

 • V prípade že podozrivý nie je podrobený RT-PCR testu, podozrivého manažuje miestne príslušný RÚVZ, alebo všeobecný lekár pre deti a dorast. Škola sa ďalej riadi usmerneniami miestne príslušného RÚVZ.

**OSPRAVEDLNENIE NEPRÍTOMNOSTI DIEŤAŤA**

1. **Neprítomnosť dieťaťa v trvaní viac ako tri po sebe nasledujúce dni (vrátane víkendov a sviatkov): rodič predloží Vyhlásenie o bezinfekčnosti vyplnené a podpísané rodičom (tlačivo je v šatni na nástenke).**
2. **Neprítomnosť dieťaťa viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia: rodič predkladá Potvrdenie o chorobe vydané všeobecným lekárom pre deti a dorast.**
3. **V prípade neprítomnosti dieťaťa v škole z dôvodu:**

 **• podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom)**

 **• ochorenia na COVID-19 (potvrdené ochorenie RÚVZ, infektológom alebo všeobecným lekárom) rodič predloží pri návrate dieťaťa do školy "Potvrdenie o chorobe" vydané len všeobecným lekárom pre deti a dorast**

**a to bez ohľadu na dĺžku trvania jeho neprítomnosti.**